Kirkwood karateka op pad na wêreld-kampioenskappe | News24
Kirkwood karateka op pad na wêreld-kampioenskappe
=Die groep studente van die Kirkwood akademie gaan aan die wêreld Kampioenskappe in Vlissingen, Nederland deelneem. Agter staan Christo Viljoen, Yvonne van Tol, Magda Tibshraeny, Felix Meiring, afrigter Shaun Joubert, Johannes de Lange, Armand Meye
’n Groep studente van die Kirkwood Karate Akademie het onlangs hulle nasionale kleure verower en is deel van die SAFSK nasionale span.
Hulle gaan Suid Afrika verteenwoordig by die WJKA wêreld-kampioenskappe wat plaasvind vanaf 21 tot 29 Junie 2015 in Vlissingen, Nederland. Landswyd is 56 lede gekies om Suid-Afrika te verteen- woordig en 19 van hierdie lede is vanaf Kirkwood.
Kirkwood afrigter Shaun Joubert is gekies as afrigter van die nasionale span en gaan self deelneem aan die senior afdeling.
Joubert het gesê at die klub ’n goeie rekord op nasionale vlak het en dat die span daarna uitsien om op internasionale vlak mee te ding. Joubert is ook vasbeslote dat hy heelwat studente het wat met hulle terugkeer sal kan spog met ‘n wêreldtitel. -Willie Rossouw-